Թե «Կինոյի մասին» օրենքն Արմեն Ամիրյանի օրոք մշակման ինչ փուլում էր եւ նոր նախարարի օրոք ինչ ընթացք կունենա, Մաթեւոսյանը չի կարող նախարարի անունից ասել, բայց կարող է իր տպավորություններով կիսվել․ «Արմեն Ամիրյանի օրոք «Կինոյի մասին» օրենքը բավականաչափ լավ մշակվել է շահառու խմբերի կողմից, որոնցից մեկում նաեւ ես եմ եղել ներառված։ Օրենքն ունի մի քանի տարբերակ, եւ մեր շահագրգռությունն այս պահին այն է, որ այդ տարբերակներից ավելի ամբողջական, պակաս տոտալիտար, պակաս «մաֆիոզ», կոռումպացված մեխանիզմներ ենթադրող օրենսդրություն գոյություն ունենա։ Այդպիսի նախագծի տարբերակներ, իհարկե, կան, եւ մենք ցավում ենք, որովհետեւ այդ տարբերակները քանիցս շրջանառվել են, բայց այդպես էլ մենք չունեցանք վերջնահաստատում եւ ԱԺ-ի կողմից ընդունում։ Իսկ Ազգային կինոկենտրոնի կանոնակարգը, իմ որակմամբ, բավականին վատ մշակված, իրարամերժ սկզբունքների, անհասկանալի դրույթների, թերի ձեւակերպումների ամբողջականություն է, որի ամբողջ էությունը շփոթության մեջ գցելն է եւ տարակարծությունների, կոռուպցիոն միջանցքներ պահպանելու հնարավորություններ ստեղծելը»։